Al'ummar Gaya, Rano, Bichi da Karaye sunyi tururuwa zuwa majalisar Kano don nuna farin ciki ▷ Legit.ng
17 days ago 2353 views by Aminu Ibrahim
Al'ummar kananan hukumomin Gaya, Rano, Karaye da Bichi sun kai ziyara majalisar dokoki na jihar Kano domin nuna goyon bayan su ga matakin gwamnatin jihar na kirkirar sabbin masarautu a Kano.
Idan ba a manta ba a ranar Laraba 8 ga watan Mayu ne majalisar dokoki na jihar ta amince da kudirin na kirkirar karin masarautu hudu a Gaya, Rano, Bichi da Karaye.
Masu goyon bayan kirkirar sabbin masarautun daga kananan hukumomin hudu sun isa majalisar ne karkashin jagorancin shugabanin kananan hukumomin su.
Saboda yawansu, majalisar ta bukaci a karo jami'an tsaro a harabar majalisar domin tabbatar da doka da oda.
Kirkiran sabbin masarautu: Al'ummar Gaya, Rano, Bichi da Karaye sun ziyarci majalisar dokokin Kano
A baya Legit.ng ta kawo muku cewa wani fitaccen masanin tarihi a Jami'ar Bayero ta Kano, Dokta Tijjani Naniya ya ce al'ummar jihar Kano ba za su amiince da yunkurin da gwamnatin jihar keyi na kokarin jefa masarautar Kano a cikin ruguntsimin siyasa ba.
Masanin ya yi wannan jawabin ne yayin mayar da martani a kan ikirarin da aka ce gwamnatin jihar za tayi na rage karfin mai martaba Sarkin Kano Muhammadu Sanusi II ta hanyar kirkirar wasu masaurautu hudu a Karaye, Bichi, Rano da Gaya. .
"Abin takaici ne yadda aka wofinta da kusan dukkan al'addun mu na gargajiya, sarakunan gargajiyan mu sune kadai abinda ya rage da 'yan siyasa ba su lalata ba. Ba zamu amince da hakan ba.
Ba za ta yiwu ba. "Masarautar Kano itace abinda ya rage da muke alfahari da ita saboda haka duk wata yunkuri da za ayi na kawo mata cikas ba zai yiwu ba," inji Naniya
Latest wedding gowns Top 20 richest musician in the world Art courses in Nigeria List of state universities in Nigeria Gospel songs